OpenLLM-France/wikimedia huggingface dataset:
# 18 d'Andròmeda

18 d'Andròmeda (18 Andromedae) és una estrella de la constel·lació d'Andròmeda. Té una magnitud aparent de 5,35. Es troba a una distància de 390 anys llum. És una estrella blanc-i-blava de la seqüència principal; la seva velocitat radial positiva indica que s'allunya del sistema solar.

## Referències

* ↑ María Laura Arias «Simultaneous K- and L-band spectroscopy of Be stars: circumstellar envelope properties from hydrogen emission lines» (en anglès). Astronomical Journal, 2010, pàg. 1983–1992. DOI: 10.1088/0004-6256/139/5/1983.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: SIMBAD.
* ↑ «Rotational velocities of A-type stars. IV. Evolution of rotational velocities» (en anglès). Astronomy and Astrophysics, 1-2012. DOI: 10.1051/0004-6361/201117691.
* 1 2 «A stellar rotation census of B stars: from ZAMS to TAMS» (en anglès). Astrophysical Journal, 1, 22-09-2010, pàg. 605–619. DOI: 10.1088/0004-637X/722/1/605.
* ↑ «A stellar rotation census of B stars: from ZAMS to TAMS» (en anglès). Astrophysical Journal, 1, 22-09-2010, pàg. 605–619. DOI: 10.1088/0004-637X/722/1/605.
# Robert de Borgonya

Robert de Borgonya (1300- 1315) fou un comte de Borgonya sota regència de la seva mare la comtessa Mafalda d'Artois.

## Biografia

Va néixer el 1300. Fill del comte Otó IV de Borgonya i de la comtessa Mafalda d'Artois.
Tenia només tres anys quan el seu pare va morir a causa de les ferides rebudes en la batalla de Cassel contra els flamencs. Llavors el va succeir com a comte de Borgonya.
Va morir a l'edat de 15 anys i fous inhumat a l'abadia de Cherlieu. La seva germana Joana II de Borgonya, reina de França per matrimoni amb el rei Felip V de França el va succeir com a comtessa de Borgonya.
# Sortosville

Sortosville és un municipi francès situat al departament de la Manche i a la regió de Normandia. L'any 2007 tenia 86 habitants.

## Demografia
### Població

El 2007 la població de fet de Sortosville era de 86 persones. Hi havia 32 famílies de les quals 4 eren unipersonals (4 dones vivint soles i 4 dones vivint soles), 12 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 39 habitatges, 31 eren l'habitatge principal de la família, 5 eren segones residències i 3 estaven desocupats. 37 eren cases i 1 era un apartament. Dels 31 habitatges principals, 29 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 1 tenia dues cambres, 4 en tenien tres, 7 en tenien quatre i 20 en tenien cinc o més. 22 habitatges disposaven pel capbaix d'una plaça de pàrquing. A 11 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Sortosville el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 0 |
| 0 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 4 | 50 a 54 | 0 |
| 8 | 45 a 49 | 4 |
| 4 | 40 a 44 | 8 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 8 |
| 4 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 71 persones, 48 eren actives i 23 eren inactives. De les 48 persones actives 46 estaven ocupades (26 homes i 20 dones) i 2 estaven aturades (2 dones i 2 dones). De les 23 persones inactives 8 estaven jubilades, 11 estaven estudiant i 4 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de comerç i reparació d'automòbils i 1 d'una empresa d'informació i comunicació.
L'any 2000 a Sortosville hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Sortosville a l'INSEE.
* Évolution et structure de la population Fitxa amb el detall de dades de Sortosville a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# The Age of the Understatement

The Age of the Understatement és l'àlbum d'estudi debut del grup anglès The Last Shadow Puppets, format per Alex Turner dels Arctic Monkeys, Miles Kane de The Rascals i James Ford. Va sortir el 15 d'abril 2008 al Regne Unit, seguint el llançament del senzill homònim el dia anterior.
The Age of the Understatement va arribar al número 1 de la UK Albums Chart i va ser nominat als Premis Mercury del 2008. A dia d'avui ha venut 337.243 còpies al Regne Unit.

## Llista de cançons

Totes les lletres escrites per Alex Turner i Miles Kane.

## Personal
### Músics

* Alex Turner, Miles Kane: veus, guitarres, baixos
* James Ford: percussió
* London Metropolitan Orchestra (dirigida per Owen Pallett i grabada per Steve McGlaughlin): orquestra

### Producció

* James Ford: producció, mescla
* Richard Woodcraft: mescla
* Jimmy Robertson: enginyeria

### Portada

* Matthew Cooper: disseny de la portada
* Sam Haskins: fotografia de la portada
* Deidre O' Callahan: model de la fotografia
* Jason Evans: assintència de disseny

## Llistes

| Llista | Posició |
| UK Albums Chart | 1 |
| Belgium Albums Chart | 4 |
| Dutch Albums Chart | 12 |
| French Albums Chart | 18 |
| Norwegian Albums Chart | 23 |
| Australia ARIA Albums Chart | 30 |
| Swedish Albums Chart | 34 |
| Italian Albums Chart | 56 |
| Canadian Albums Chart | 65 |
| U.S. Billboard 200 | 111 |
| U.S. Billboard Top Heatseekers Chart | 1 |
| U.S. Billboard Top Independent Albums Chart | 9 |

## Historial de llançament

| Regió | Data | Discogràfica | Format | Catalogació |
| Japó | 15 d'abril, 2008 | Hostess | CD | HSE-10065 |
| Alemanya | 18 d'abril, 2008 | Domino Records | CD | |
| Regne Unit | 21 d'abril, 2008 | Domino Records | CD | WIGCD2008 |
| Regne Unit | 21 d'abril, 2008 | Domino Records | LP | WIGLP208 |
| Austràlia | 21 d'abril, 2008 | EMI Music Australia | CD | |
| Europa | 25 d'abril, 2008 | | CD | |
| Estats Units | 6 de maig, 2008 | Domino Records | CD | CDNO181 |

## Referències

* ↑ Greenwood, Phoebe. «Arctic Monkey's Alex Turner christens new collaboration The Last Shadow Puppets». Times Online, 20-02-2008. Arxivat de l'original el 2021-07-18. [Consulta: 25 febrer 2008].
* ↑ «Bearded magazine». Arxivat de l'original el 2012-03-12. [Consulta: 7 agost 2008].
* ↑ «Miles Kane on his latest solo album, famous collaborators and The Last Shadow Puppets» (en anglès). [Consulta: 1r març 2023].
* ↑ «THE LAST SHADOW PUPPETS The Age Of The Understatement» (en anglès). Eil. [Consulta: 15 juny 2008].
* ↑ «The Age of the Understatement - The Last Shadow Puppets» (en anglès). Amazon. [Consulta: 15 juny 2008].
* ↑ «UK Albums - The Age of the Understatement» (en anglès). Domino Records. [Consulta: 15 juny 2008].
* ↑ «The Age of the Understatement» (en anglès). Amazon. [Consulta: 15 juny 2008].
* ↑ «Domino Records - The Age of the Understatement» (en anglès). Domino Records. [Consulta: 15 juny 2008].
# Platja dels Ponts

La platja dels Ponts és una petita platja natural del municipi de Sitges (Garraf), situada al massís de Garraf, entre la platja de la Caleta, a ponent, i la cala Forn, a llevant. Hi desemboca el torrent de la Creueta.

## Referències

* ↑ «Fitxes Sitges - Departament de Territori». Generalitat de Catalunya, Departament de Territori i Sostenibilitat.
* ↑ «Mapa topogràfic de Catalunya». Institut Cartogràfic i Geològic de Catalunya.
# The Birthday

The Birthday és una pel·lícula espanyola del 2004 dirigida per Eugenio Mira, protagonitzada per Corey Feldman juntament amb Jack Taylor i Erica Prior. Inclou elements de comèdia, thriller, terror i fantasia.

## Argument

Ambientada el 1987, la trama segueix a Norman Forrester, un noi que assisteix a l'aniversari del pare de la seva xicota, involucrant-se en una conspiració relacionada amb el culte del dia del judici final.

## Repartiment

* Corey Feldman com a Norman Forrester
* Jack Taylor com a Ron Fulton
* Erica Prior com a Alison Fulton
* Rick Merrill com a Casper Fulton
* Richard Felix com a Theodore Byrne
* Dale Douma com a Vicent
* Robert Long com a manager

## Producció

El guió va ser escrit per Mikel Alvariño juntament amb Eugenio Mira. Mira també va compondre la banda sonora de la pel·lícula. Els exteriors es van rodar a Terrassa.

## Estrena

La pel·lícula es va estrenar a la selecció oficial del XXXVII Festival Internacional de Cinema Fantàstic de Catalunya, en el que va guanyar el premi al a millor direcció artística. Després fou projectada al Festival de CInema CineMuerte, FanTasia, i Fantastic Fest. Es va estrenar en cinemes a Espanya el 10 de novembre de 2006. El 2021, Filmin va adquirir els drets de reproducció de la pel·lícula. El 2023, Jordan Peele va programar projectar The Birthday al Film at Lincoln Center.

## Referències

* 1 2 3 «Eugenio Mira debuta tras la cámara con el thriller 'The Birthday'». Hoy. Grupo Vocento, 08-11-2016.
* ↑ A.B. «Intensidad claustrofóbica». Metrópoli, 17-11-2006.
* ↑ Vega, Kiko. «'The Birthday': el misterioso debut de Eugenio Mira sigue siendo una obra maestra de culto». Espinof, 28-06-2020.
* 1 2 3 4 «"Sala 33" va emetre, "THE BIRTHDAY"». TV3, 09-05-2008.
* 1 2 «The Birthday». Fotogramas, 29-05-2008.
* 1 2 «Corey Feldman protagoniza 'The Birthday', primera película de Eugenio Mira, una historia "entre Spielberg y David Lynch"». Europa Press, 09-04-2004.
* 1 2 3 Fez, Desirée de. «Jordan Peele da una nueva vida a 'The birthday', la ópera prima de Eugenio Mira, 20 años después». El Periódico de Catalunya, 25-01-2023.
* ↑ Otero, César. «Estrenos Filmin para octubre 2021: Novedades y estrenos, la polémica Crash». Meristation, 29-09-2021.
* ↑ Bilandic, Michael M. «"I Like the Avant-Garde. I'm an Artist.": Corey Feldman in Conversation with Michael M. Bilandic». ScreenSlate, 13-01-2023.

## Enllaços externs

* Tràiler de la pel·lícula a Vimeo
* The Birthday al Catàleg de Cinema Espanyol de l'ICAA
# The Broken Tower

The Broken Tower és un drama biogràfic estatunidenc produït, escrit, dirigit i muntat per James Franco estrenada el 2011. La pel·lícula és sobre el poeta americà Hart Crane, que es va suïcidar l'abril de 1932 als 32 anys saltant del vaixell SS Orizaba. The Broken Tower es va estrenar l'abril de 2011 al Boston College i al Festival de Cinema de Los Angeles de 2011 el juny.

## Argument

Una biografia del poeta Hart Crane (Franco).

## Repartiment

* James Franco: Hart Crane
* Michael Shannon: Emile
* Stacey Miller: Peggy Cowley
* Vince Jolivette
* Betsy Franco: Grace Crane
* Dave Franco: Hart Crane de jove

## Producció

Franco va tenir la idea de la pel·lícula mentre llegia la biografia de Crane de Paul Mariani, també titulada The Broken Tower, un dels poemes de Crane. La vida torturada del poeta com a artista l'atreia.
| « | "Estava intentant escriure d'una manera que era atípica pel seu temps; no era entès per la majoria dels seus contemporanis; estava lluitant tant amb les seves circumstàncies financeres com dins de si mateix per produir el seu treball. Bevia, tenia molt sexe, va tenir un gran amor, però passatger", Franco va declarar al The Jewish Journal of Greater Los Angeles. "I així vaig pensar, 'és una història que dona per a una pel·lícula, més fàcil que una història sobre algú com James Joyce [que] no era exactament dramàtic o tràgic. Encara que es podria fer, no és la mateixa classe de vida torturada | » |
Franco va fer servir la història com la seva tesi mestra per la Tisch School of the Arts de la Universitat de Nova York. Finalment, va decidir fer-hi de protagonista. Més tard, també va decidir dirigir la pel·lícula així com produir-la i escriure el guió cinematogràfic L'octubre de 2010, Franco declarava que havia començat la preproducció de The Broken Tower , i la fotografia el novembre. El desembre, el rodatge havia acabat. Franco va triar rodar The Broken Tower en blanc i negre. La pel·lícula també presenta gràfiques escenes sexuals, incloent-hi una escena on Franco fa una felació.

## Referències

* 1 2 Vilensky, Mike. «James Franco on Playing Sailor-Chasing Poet Hart Crane». New York Magazine, 10-12-2010.
* ↑ Weiss, Shari. «James Franco graduates from NYU's Tisch School of the Arts with a master's degree in filmmaking». New York Daily News, 18-05-2011. Arxivat de l'original el 2012-05-23. [Consulta: 23 abril 2012].
* ↑ Dang, Simon. «James Franco Shooting Hart Crane Biopic ‘The Broken Tower’ Next Month, Michael Shannon Joining Cast?». Snagfilms. Arxivat de l'original el 2011-08-16. [Consulta: 23 abril 2012].
* ↑ Hammond, Pete. «Hammond On L.A. Film Festival Opening: Can It Ever Challenge Toronto Or Telluride?». Mail.com Media Corporation, 17-06-2011.
# Ksi de Capricorn

Ksi de Capricorn o Ksi² de Capricorn (ξ Capricorni) és un estel en la constel·lació de Capricorn de magnitud aparent +5,85. S'hi troba a 91 anys llum de distància del Sistema Solar.
Ksi de Capricorn és una nana groga de tipus F7V que, com el Sol, obté la seva energia de la fusió nuclear de l'hidrogen. Amb una temperatura superficial de 6.353 K, és uns 575 K més calenta que el Sol, i les seves característiques físiques són molt similars a les de Asellus Primus (θ Bootis) o a les de ι Piscium, si bé s'hi troba al doble de distància que aquests dos estels. Té una lluminositat 2,7 vegades major que la del Sol i gira sobre si mateixa amb una velocitat de rotació d'almenys 11 km/s. La seua metal·licitat és inferior a la solar ([Fe/H] = - 0,17). La seva massa és un 19% major que la massa solar, estimant-se la seva edat entre 2.500 i 4.780 milions d'anys.
Ksi de Capricorn sembla formar un sistema binari ampli amb HIP 99550 (LP 754-50), nana vermella de tipus M0Vk i magnitud +11,3, la massa aproximada de la qual seria de 0,55 masses solars. La separació entre ambdós estels s'estima en 28.300 ± 300 ua i el període orbital pot ser de 3,7 milions d'anys.

## Referències

* ↑ Christopher J. Corbally «Contributions to the Nearby Stars (NStars) Project: Spectroscopy of Stars Earlier than M0 within 40 pc--The Southern Sample» (en anglès). Astronomical Journal, 1, 02-06-2006, pàg. 161–170. DOI: 10.1086/504637.
* 1 2 3 4 Joss Bland-Hawthorn «The Sixth Data Release of the Radial Velocity Experiment (RAVE). II. Stellar Atmospheric Parameters, Chemical Abundances, and Distances». Astronomical Journal, 2, 2020. DOI: 10.3847/1538-3881/AB9AB8.
* ↑ Afirmat a: SIMBAD.
* 1 2 3 4 5 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* 1 2 Ksi Cap -- Star in double system (SIMBAD)
* ↑ Xi Cap (The Bright Star Catalogue)
* ↑ Nordström, B.; Mayor, M.; Andersen, J.; Holmberg, J.; Pont, F.; Jørgensen, B. R.; Olsen, E. H.; Udry, S.; Mowlavi, N. «The Geneva-Copenhagen survey of the Solar neighbourhood. Ages, metallicities, and kinematic properties of ˜14 000 F and G dwarfs». Astronomy and Astrophysics, 418, 2004. pp. 989-1019.
* ↑ Soubiran, C.; Girard, P. «Abundance trends in kinematical groups of the Milky Way's disk». Astronomy and Astrophysics, 438, 1, 2005. pp. 139-151.
* ↑ Lambert, David L.; Reddy, Bacham E. «Lithium abundances of the local thin disc stars». Monthly Notices of the Royal Astronomical Society, 349, 2, 2004. pp. 757-767.
* ↑ LP 754-50 -- High proper-motion Star (SIMBAD)
* ↑ Caballero, J. A. «Reaching the boundary between stellar kinematic groups and very wide binaries. The Washington double stars with the widest angular separations». Astronomy and Astrophysics, 507, 1, 2009. 251-259.
# Tamara Gómez Garrido

Tamara Gómez Garrido (Elx, 1991) és una triatleta professional valenciana, considerada com a Esportista d'Alt Nivell.
Va guanyar una medalla de bronze en el Campionat d'Europa de Triatló de Velocitat de 2019. L'any 2010 va guanyar els Campionats Nacionals Júnior, va fer tercera als Campionats Universitaris, i va guanyar la medalla de plata a l'espanyol Campionats d'Espanya Júnior de Duatló. Eixe mateix any també va començar la seua carrera internacional i va participar a tres Copes Elit Europees i en dos campionats júniors. Al Campionat Europeu Junior de Duatló va guanyar la medalla d'or en la prova per equips.
Com Carolina Routier, Tamara resideix al Centre d'Alt Rendiment de Triatló a la Residencia Joaquín Blume de Madrid i estudia veterinària a la Universitat Complutense de Madrid.
Tamara forma part de l'Atletisme Crevillent i del CERR Strands Triathlon i membre de la Federació de Triatló de la Comunitat Valenciana.
L'any 2020 va rebre el premi Talent Jove en la categoria d'Esport.

## Competicions ITU

L'any 2010 Tamara va debutar en ITU, participant en 6 competicions.
Llista de rànquings oficials d'ITU (llevat que indique altra cosa, els esdeveniments següents són de Triatló Distància Olímpica i en categoria d'Elit.
| Data | Competició | Lloc | Posició |
| 2010-04-30 | Duathlon Campionats europeus (Jove) | Nancy | 14 |
| 2010-04-30 | Duathlon Campionats europeus (Junior/Equip) | Nancy | 1 |
| 2010-06-12 | Prima Copa europea | Pontevedra | 26 |
| 2010-07-03 | Campionats europeus (Jove) | Athlone | 30 |
| 2010-08-15 | Copa europea | Geneva | DNF |
| 2010-08-22 | Copa europea | Karlovy Vary (Carlsbad) | 15 |
| 2011-04-09 | Copa europea | Quarteira | 23 |
| 2011-04-30 | Cross Triathlon Campionats Mundials (U23) | Extremadura | 5 |
| 2011-05-29 | Prima Copa europea | Brasschaat | 26 |

## Referències

* ↑ «BOE.es - Sumario del día 27/12/2010». [Consulta: 6 febrer 2020].
* ↑ «BOE.es - Sumario del día 27/12/2013». [Consulta: 6 febrer 2020].
* ↑ Union, International Triathlon. «Athlete Profile: Tamara Gomez Garrido» (en anglès). [Consulta: 6 febrer 2020].
* ↑ INFORMACION. «La ilicitana Tamara García logra el título nacional júnior» (en castellà). [Consulta: 6 febrer 2020].
* ↑ «Levante-EMV i Bankia reconeixen el talent de la Comunitat Valenciana». levante-emv.com, 06-02-2020. [Consulta: 6 febrer 2020].
* ↑ See http://archive.triathlon.org/zpg/zresults-ath-dtl.php?id=MzEyMzQ= Arxivat 2016-03-04 a Wayback Machine.
# Virginia Giorgi

Virginia Giorgi (Pavia, 24 de febrer de 1914 - 6 d'octubre de 1991) va ser una gimnasta artística italiana que va competir durant la dècada de 1920.
El 1928 va prendre part en els Jocs Olímpics d'Amsterdam, on guanyà la medalla de plata en el concurs complet per equips del programa de gimnàstica.

## Referències

* ↑ «Virginia Giorgi Olympic Results». sports-reference.com. Arxivat de l'original el 14 de novembre 2012. [Consulta: 31 maig 2018].
# Pierre Gauthier

Pierre Gauthier (París, 21 de gener de 1879 - segle XX) va ser un regatista francès que va competir a començaments del segle xx.
El 1924 va prendre part en els Jocs Olímpics de París, on va guanyar la medalla de bronze en la regata de 8 metres del programa de vela, a bord del Namoussa, junt a Louis Bréguet, Robert Girardet, André Guerrier i Georges Mollard.

## Referències

* ↑ «Pierre Gauthier Olympic Results». sports-reference.com. Arxivat de l'original el 2020-04-17. [Consulta: 15 març 2018].
# Reidar Martiniuson

Johan Reidar Martiniuson (Nøtterøy, Vestfold, 4 de juliol de 1893 - Nova York, Estats Units, 4 de juny de 1968) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en els 8 metres (1919 rating) del programa de vela, a bord del Sildra.

## Referències

* ↑ «Reidar Martiniuson Olympic Results». sports-reference.com. Arxivat de l'original el 18 d'abril 2020. [Consulta: 29 setembre 2017].
# Robert Gufflet

Robert Gufflet (Bordeus, 5 de juny de 1883 - Casablanca, 2 de gener de 1933) va ser un regatista francès, que va competir durant el primer terç del segle xx.
El 1900 va prendre part en els Jocs Olímpics de París on participà en diferents proves del programa de vela. Guanyà la medalla de plata en la segona cursa de la categoria de 3 a 10 tones, formant equip amb J. Dubois, A. Dubois, Maurice Gufflet i Charles Guiraist.
Vint-i-vuit anys més tard acabà vuitè en la prova dels 6 metres dels Jocs d'Amsterdam.
Era germà del també regatista Maurice Gufflet.

## Referències

* 1 2 3 «Maurice Gufflet Olympic Results». sports-reference.com. Arxivat de l'original el 17 de desembre 2012. [Consulta: 24 octubre 2015].
# Sandra Azón Canalda

Sandra Azón Canalda (Barcelona, 12 de novembre de 1973) és una regatista catalana, ja retirada.
Membre del Club Nàutic el Masnou, fou campiona d'Espanya en classe 420 juntament amb la seva germana Mònica el 1989. Posteriorment, va competir en la classe 470 amb Natalia Via Dufresne, aconseguint el Campionat d'Europa el 2003 i dues medalles de bronze el 2000 i 2001, així com dues medalles de bronze al Campionat del Món de 2000 i 2001. En la classe Yngling, amb la seva germana Mònica i Graciela Pisonero, va aconseguir dos Campionats del món, 2002 i 2006, i un d'Europa, 2006. També va competir en els Jocs Olímpics de Sidney 2000, Atenes 2004, aconseguint la medalla de plata juntament amb Natàlia Via-Dufresne en la classe 470, i Pequín 2008. D'altra banda, ha participat en diverses competicions amb l'Azón Team, arribant a ser primera del rànquing mundial de la Federació Internacional de Vela.
Entre d'altres reconeixements, ha rebut el World Sailor of the Year Award de la ISAF el 1996, la medalla del Comitè Olímpic Espanyol el 2005 i el premi Esportista català de l'any 2006.

## Referències

* 1 2 «Sandra Azón Canalda». Enciclopèdia de l'esport català. Barcelona: Grup Enciclopèdia Catalana.
* ↑ «Fitxa de Sandra Azón Canalda» (en castellà). Comité Olímpico Español. Arxivat de l'original el 2016-03-03. [Consulta: 19 abril 2019].
* ↑ «Sandra Azón» (en castellà). Interviú, 20-08-2007. Arxivat de l'original el 2019-04-19. [Consulta: 19 abril 2019].
# Thierry Peponnet

Thierry Peponnet (francès: Thierry Péponnet) (Le Havre, 7 de setembre de 1959) és un regatista francès, doble medallista olímpic.
El 1984 va prendre part en els Jocs Olímpics d'Estiu de Los Angeles, on va guanyar la medalla de bronze en la categoria classe 470 del programa de vela. Va compartir vaixell amb Luc Pillot. Quatre anys més tard, als Jocs de Seül, guanyà la medalla d'or en la mateixa prova, repetint company d'embarcació.
En el seu palmarès també destaquen una medalla d'or i una de plata al Campionat del món de vela i dues d'or, dues de plata i dues de bronze al Campionat d'Europa de vela. El 1993 guanyà la Volta a França en vela.
És germà de Daniel Peponnet i oncle de Kevin Peponnet.

## Referències

* ↑ «Thierry Peponnet Olympic Results». sports-reference.com. Arxivat de l'original el 16 de desembre 2012. [Consulta: 12 abril 2020].
* ↑ «History». tourvoile.fr/. ASO. Arxivat de l'original el 12 d’abril 2020. [Consulta: 12 abril 2020].
* ↑ «Kévin Péponnet et le 470, une histoire de famille», 05-08-2018. Arxivat de l'original el 8 de desembre 2019. [Consulta: 11 agost 2018].
# Thorleif Christoffersen

Thorleif Asbjørn Christoffersen, també Kristoffersen (Glemmen, Fredrikstad, Østfold, 29 de setembre de 1900 - Stokke, Vestfold, 25 d'agost de 1971) va ser un regatista noruec que va competir a començaments del segle xx.
El 1920 va prendre part en els Jocs Olímpics d'Anvers, on va guanyar la medalla d'or en els 8 metres (1919 rating) del programa de vela, a bord del Sildra.

## Referències

* ↑ THORLEIF CHRISTOFFERSEN a olympic.org
* ↑ «Thorleif Kristoffersen Olympic Results». sports-reference.com. Arxivat de l'original el 30 d'agost 2011. [Consulta: 29 setembre 2017].